**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PRELIMINARIOJI PREKIŲ PIRKIMO – PARDAVIMO SUTARTIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SPECIALIOJI DALIS NR.**

*\_\_\_\_\_\_\_\_\_\_\_\_\_\_(data)*

**UAB "Ignitis grupės paslaugų centras", buvęs UAB „Technologijų ir inovacijų centras“**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, LT-09311, Vilnius Lietuvos Respublika, apie kurią duomenys kaupiami ir saugomi VĮ Registrų centras, atstovaujama veikiančio pagal bendrovės įstatus (toliau – Pirkėjas), ir

**UAB "NBCS"** – pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 301817848, PVM mokėtojo kodas LT100006470618, registruotos buveinės adresas J. Kazlausko g. 21, LT-08314, Vilnius, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama veikiančio pagal bendrovės įstatus (toliau – Tiekėjas),

**Uždaroji akcinė bendrovė "BLUE BRIDGE"** – pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 111445337, PVM mokėtojo kodas LT114453314, registruotos buveinės adresas J. Jasinskio 16A, LT-03163 Vilnius, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama veikiančio pagal bendrovės įstatus (toliau – Tiekėjas),

**UAB "Proact Lietuva"** – pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 110861350, PVM mokėtojo kodas LT108613515, registruotos buveinės adresas J. Jasinskio 16A, LT-03163 Vilnius, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama veikiančio pagal bendrovės įstatus (toliau – Tiekėjas),

**UAB "REO Investment"** – pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 301142728, PVM mokėtojo kodas LT100004839915, registruotos buveinės adresas A. Juozapavičiaus g. 6, LT-09310 Vilnius, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama veikiančio pagal bendrovės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią Prekių pirkimo - pardavimo Preliminariąją sutartį (toliau – Preliminarioji sutartis).

1. **PRELIMINARIOSIOS SUTARTIES OBJEKTAS**
   1. Šios Preliminariosios sutarties objektas yra Serveriai (*I-a pirkimo objekto dalis*) (toliau – Prekės), apibrėžtos Techninėje specifikacijoje ir Kvietime.
   2. Tiekėjas įsipareigoja Preliminariojoje sutartyje nustatytomis sąlygomis ir tvarka perduoti Prekes Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Preliminariojoje sutartyje nustatytomis sąlygomis ir terminais.
   3. Ši Preliminarioji sutartis nustato Šalių sutartinius įsipareigojimus, Tiekėjui tiekiant Prekes pagal atskiras Sutartis, kurios bus sudaromos Preliminariosios sutarties galiojimo laikotarpiu.
2. **PREKIŲ KAINA IR KIEKIS**

*I-a pirkimo objekto dalis:*

* 1. Bendra Preliminariosios sutarties kaina yra **1.210.000,00** eurų (vienas milijonas du šimtai dešimt tūkstančių eurų ir 00 euro ct), įskaitant PVM. Bendrą Preliminariosios sutarties kainą, įskaitant 10 procentų Susijusioms prekėms, sudaro:
     1. Preliminariosios sutarties kaina yra **1.000.000,00** eurų (*vienas milijonas* *eurų ir 00 euro ct*), neįskaitant PVM;
     2. Pridėtinės vertės mokestis (PVM) – 21 % – **210.000,00** eurų (du šimtai dešimt tūkstančių eurų ir 00 euro ct).

2.2.Prekių kiekio nustatymo būdas: Prekių, įskaitant Susijusias prekes, kiekis išreiškiamas maksimalia jų įsigijimui skirtų lėšų suma (Preliminariosios sutarties SD 2.1. punktas). Susijusių prekių apibrėžimas pateiktas Techninės specifikacijos 3 skyriuje.

2.3. Pirkėjas Prekes, įskaitant Susijusias prekes, perka pagal poreikį ir nėra įsipareigojęs išpirkti Prekių visai bendrai Preliminariosios sutarties sumai, nurodytai Preliminariosios sutarties SD 2.1. punkte ar bet kokiai šios sumos daliai.

2.4. Susijusių prekių kiekis negali viršyti 10 procentų nuo bendros Preliminariosios sutarties kainos. Preliminariosios sutarties galiojimo laikotarpiu tiekiamų Prekių ir Susijusių prekių bendras kiekis negali viršyti Preliminariosios sutarties SD 2.1. punkte nurodytos bendros Preliminariosios sutarties kainos.

2.5. Prekių įkainiai nustatyti Preliminariosios sutarties SD Priede Nr. 2. Prekių įkainiai negali būti keičiami visą Preliminariosios sutarties galiojimo laikotarpį, išskyrus atvejus, kai Atnaujinto varžymosi metu Prekių kainos mažinamos arba jei atnaujinto varžymosi metu keičiama prekių specifikacija, nekeičiant esminių Techninės specifikacijos sąlygų. Susijusios prekės bus perkamos pagal laimėjusio atnaujintą varžymąsi Tiekėjo pasiūlytus bei atnaujintame pasiūlyme užfiksuotus įkainius, kurie negali būti didesni nei tokių Susijusių prekių įkainiai atnaujinto pasiūlymo pateikimo dieną buvo Tiekėjo prekybos vietoje, kataloge ar interneto svetainėje, jei tokie įkainiai skelbiami. Visais atvejais Tiekėjo pasiūlyti Prekių ir (ar) Susijusių prekių įkainiai privalo būti konkurencingi ir atitikti rinkos įkainius.

2.6. Prekių ir Susijusių prekių įkainiai užfiksuojami Sutartyje ir negali būti keičiami visą Sutarties galiojimo laikotarpį, išskyrus atvejus, kai rašytiniu Šalių susitarimų įkainiai mažinami arba Sutartyje numatytas įkainių perskaičiavimas.

*2.7. Kilus įtarimams, kad laimėjusio Tiekėjo pasiūlyti Prekių ir (ar) Susijusių prekių įkainiai yra nekonkurencingi ir neatitinkantys rinkos kainų, Pirkėjas turi teisę apklausti kitus rinkos dalyvius (ne mažiau trijų rinkos dalyvių) ar (ir) patikrinti viešai prieinamą informaciją (ne mažiau trijų rinkos dalyvių), išskyrus atvejus, jei rinkoje nėra trijų rinkos dalyvių, tokiu atveju apklausiami visi esantys rinkos dalyviai. Jei atlikus rinkos dalyvių apklausą paaiškėja, kad bent vienas laimėjusio Tiekėjo pasiūlytas įkainis yra daugiau kaip 20 % didesnis nei Pirkėjo apklaustų rinkos dalyvių įkainių vidurkis dėl perkamos Prekės ir (ar) Susijusios prekės, laimėjusio Tiekėjo pasiūlymas atmetamas visa apimtimi kaip nekonkurencingas ir neatitinkantis rinkos kainų. Tokiu atveju Pirkėjas turi teisę organizuoti naują atnaujintą varžymąsi arba organizuoti atskirąjį viešąjį pirkimą, o laimėjęs Tiekėjas, kurio pasiūlymas buvo atmestas šiame punkte nustatytu pagrindu, privalo Pirkėjui, pagal Pirkėjo atsiųstą sąskaitą, per 30 (trisdešimt) kalendorinių dienų atlyginti nuostolius, kurie lygūs naujo atnaujinto varžymosi ar naujo viešojo pirkimo organizavimo kaštams.*

*2.8. Jei Preliminariosios sutarties galiojimo metu atmetami trys to paties laimėjusio Tiekėjo pasiūlymai dėl nekonkurencingų, rinkos kainas viršijančių pasiūlymų (Prekių ir (ar) Susijusių prekių), laimėjęs atnaujintą varžymąsi Tiekėjas moka Pirkėjui 100,00 eurų (vieno šimto eurų ir 00 euro ct) baudą už kiekvieną atmetimą, skaičiuojama už ketvirtą ir kiekvieną sekantį atmetimą.*

2.9. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas – fiksuotas įkainis su peržiūra ir 10% susijusių Prekių įsigijimui kiekvienoje Pirkimo objekto dalyje. Toliau Susijusios prekės ir Prekės kartu vadinamos Prekėmis, jei konkrečioje nuostatoje nenurodyta kitaip. Įkainių perskaičiavimo sąlygos nurodytos Preliminariosios sutarties SD priede Nr. 5.

2.10. Vadovaujantis Įstatymu, atnaujinto varžymosi metu ekonomiškai naudingiausią Atnaujintą pasiūlymą Pirkėjas išrenka pagal: *kainą.*

2.11. Sutarties kaina lygi Atnaujintą varžymąsi laimėjusio pasiūlymo kainai. Pagal vieną Sutartį gali būti teikiamas vienas arba keli Užsakymai arba Kvietime gali būti nurodoma, kad Prekės visa Kvietime nurodyta apimtimi pristatomos be papildomo Užsakymo.

1. **MOKĖJIMAI, PINIGINĖS PRIEVOLĖS IR SULAIKYMAI**

3.1. Pirkėjas sumoka Tiekėjui už faktiškai pagal Sutartį pristatytas kokybiškas Prekes, vadovaujantis Šalių pasirašytu Aktu, per 30 (trisdešimt) kalendorinių dienų nuo Sąskaitos gavimo dienos.

3.2.Sutarties vykdymo metu Pirkėjas turi teisę be papildomų sankcijų / kompensacijų taikymo, raštu pranešdamas Tiekėjui, atsisakyti dalies Sutarties (Užsakymo) Prekių, esant Sutarties 2.3. punkte nurodytai aplinkybei. Šalys tai pažymi atskirame susitarime prie Sutarties, tokiu atveju Pirkėjas sumoka Tiekėjui tik už faktiškai pristatytas kokybiškas Prekes, Šalims pasirašius Aktą.

3.3.Tiekėjas Aktus Pirkėjo pasirašymui teikia po kiekvieno Prekių pristatymo, jei Kvietime nenurodyta kitaip.

3.4. Sąskaita apmokėjimui turi būti teikiama per 5 (penkias) darbo dienas nuo Akto pasirašymo, vadovaujantis teisės aktų reikalavimais (Įstatymo 22 str.3 d.).

1. **PREKIŲ KOKYBĖ** 
   1. Prekės ir Prekių kokybė turi atitikti Preliminariojoje sutartyje (Preliminarioji sutartis suprantama taip, kaip ji apibrėžiama Preliminariosios sutarties BD 1.28. p., įskaitant Techninę specifikaciją, Sutartį, Kvietimą, Atnaujintą pasiūlymą ir visus kitus priedus ir dalis) ir teisės aktų, reglamentuojančių Prekių kokybės, saugos, tiekimo reikalavimus bei standartus.
   2. Prekių techniniai parametrai, kokybės ir kiti reikalavimai nustatyti Preliminariojoje Sutartyje bei teisės aktuose. Pirkėjas, teikdamas Kvietimą, turi teisę keisti ir (ar) tikslinti Prekių techninius parametrus ir kitas sąlygas, kiek tai neprieštarauja Preliminariosios sutarties nuostatoms ir Techninės specifikacijos esminėms sąlygoms. Visais atvejais Prekėms, užsakomoms su ar be pakeitimų, galioja bendri Prekių kokybės reikalavimai numatyti Preliminariojoje sutartyje.
   3. Prekių trūkumais laikomi neatitikimai Sutarties, Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą.
   4. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) kokybės garantijos terminas, tačiau bet kokiu atveju ne trumpesnis nei nurodytas Techninėje specifikacijoje ar Kvietime (jei Techninėje specifikacijoje toks terminas nėra nurodytas arba nurodytas ne kaip esminė sąlyga). Garantinis terminas skaičiuojamas nuo Akto pasirašymo dienos. Prekių Garantinio termino galiojimo metu Tiekėjas savo sąskaita šalina visus Prekių trūkumus bei atsako už netinkamos / sugedusios Prekės sukeltą žalą Pirkėjui ir tretiesiems asmenims, jei Tiekėjas neįrodo priešingai, pateikdamas įrodymus, kad Prekių kokybė pablogėjo dėl Pirkėjo ar trečiųjų asmenų veiksmų / neveikimo.
   5. Prekių perdavimo - priėmimo ar Garantinio termino metu pastebėtiems trūkumams šalinti nustatomas Techninėje specifikacijoje ir/ar Kvietime nurodytas terminas. Jei paaiškėja, kad Tiekėjas negali pašalinti Prekės trūkumų, Tiekėjas netinkamos kokybės / sugedusią Prekę savo lėšomis pakeičia į identišką, atitinkančią visus Techninės reikalavimus, naują Prekę. Visais atvejais trūkumų pašalinimas ir (ar) netinkamos / sugedusios Prekės keitimas į naują turi būti įvykdytas Tiekėjo lėšomis ir jėgomis per Preliminariosios sutarties SD 4.5. punkte nustatytą terminą nuo Pirkėjo pranešimo gavimo ar trūkumų nustatymo momento (jei trūkumai paaiškėjo prekių perdavimo metu).

4.6. Už nustatytų Prekių trūkumų nepašalinimą per Preliminariosios sutarties SD 4.5. punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.

4.7. Sutarties galiojimo metu Tiekėjas turi teisę keisti Prekės modelį ar (ir) gamintoją, tik gavęs rašytinį Pirkėjo sutikimą. Siekdamas keisti Prekę, Tiekėjas privalo pateikti Pirkėjui argumentuotą prašymą su objektyviais įrodymais, kad keičiamos naujos Prekės visiškai atitinka Preliminariosios sutarties ir Sutarties reikalavimus, yra ne prastesnės, o lygiavertės ar geresnės kokybės, nebus keičiami Prekių įkainiai (mažinti turi teisę), pristatymo terminai ir kitos Sutarties sąlygos, bei pateikti keičiamų naujų prekių dokumentus. Šalys susitaria, kad atskiras susitarimas dėl Preliminariosios sutarties keitimo (modelio ar gamintojo keitimo) pasirašomas nebus. Lygiaverčiu dokumentu bus laikomas Tiekėjo prašymas bei rašytinis Pirkėjo sutikimas. Visi Tiekėjo pateikti dokumentai bei Pirkėjo sutikimas laikomi neatskiriama Preliminariosios sutarties dalimi.

4.8. Terminas Prekių trūkumams šalinti gali būti pratęstas, jei nesibaigus Preliminariosios sutarties SD 4.5. punkte nurodytam trūkumų šalinimo terminui, Tiekėjas pateikia Pirkėjui argumentuotą rašytinį prašymą su objektyviais įrodymais, kad atsirado bent vieną iš aplinkybių:

4.8.1.Trūkumams ar/ir gedimui pašalinti reikalingas papildomos įrangos/medžiagų/dalių užsakymas, kurių būtinumo Tiekėjas negalėjo numatyti. Netaikoma tuo atveju, jei toks gedimas/trūkumas yra būdingas šiai Prekei ir Tiekėjas, kaip profesionalas, suteikiantis kokybės garantiją Prekei, privalėjo iš anksto apsirūpinti reikiamomis medžiagomis/dalimis/įranga. Taikoma tik patvirtinus Pirkėjui.

4.8.2.Trūkumams ar/ir gedimui pašalinti būtinas ilgesnis terminas dėl sudėtingo techninio sprendimo, kai tokie trūkumai ar/ir gedimai atsirado ne dėl Tiekėjo aplaidaus Preliminariosios sutarties vykdymo. Taikoma tik Pirkėjui patvirtinus, kad atsižvelgiant į Prekės specifiką ir unikalumą, gedimų/ trūkumų šalinimo sprendimas yra techniškai sudėtingas ir reikalaujantis papildomo laiko.

4.8.3. Trūkumų šalinimas yra neįmanomas, todėl Tiekėjas turi užsakyti naują Prekę. Taikoma tik patvirtinus Tiekėjui ir tik tuo atveju, jei dėl Prekės specifikos Perkės neįmanoma įsigyti iš trečiųjų šalių ar gamintojo nurodytais terminais.

4.9. Tiekėjas neturi teisės kreiptis dėl trūkumų šalinimo termino pratęsimo, jei terminas jau pasibaigęs ar jei iki termino pabaigos liko mažiau nei 2 (dvi) darbo dienos ar jei Tiekėjas negali pateikti objektyvių įrodymų, pagrindžiančių vieną iš nurodytų aplinkybių.

4.10. Jei per 3 (tris) darbo dienas Pirkėjas nepatvirtina leidimo pratęsti trūkumų šalinimo terminą, tai laikoma atsisakymu pratęsti terminą. Visais atvejais vienas trūkumų šalinimo termino pratęsimas negali būti ilgesnis nei jis nurodytas Preliminariosios sutarties SD 4.5. punkte. Esant aplinkybėms, trūkumų šalinimo terminas gali būti pratęstas ne daugiau kaip du kartus.

4.10. Šalys susitaria, kad atskiras susitarimas dėl trūkumų šalinimo termino pratęsimo pasirašomas nebus. Lygiaverčiu dokumentu bus laikomas Tiekėjo prašymas su įrodymais bei rašytinis Pirkėjo sutikimas. Visi Tiekėjo pateikti dokumentai bei Pirkėjo sutikimas laikomi neatskiriama Preliminariosios sutarties dalimi.

4.11. Prekių Garantinio termino galiojimo laikotarpiu, išskyrus tuos atvejus, kai Prekių trūkumai atsirado dėl Pirkėjo netinkamo Prekių sandėliavimo ar eksploatavimo, pažeidžiant Tiekėjo pateiktas rašytinias instrukcijas, Tiekėjas, Pirkėjui pareikalavus, atlygina Pirkėjui nuostolius, susijusius su nekokybiškų Prekių išmontavimu, naujų Prekių įrengimu, transportavimu, pagal tuo metu Pirkėjo patvirtintus ir galiojančius paslaugų įkainius tokioms Paslaugoms teikti.

1. **PREKIŲ PRISTATYMO TERMINAI IR PERDAVIMO - PRIĖMIMO TVARKA**
   1. Atnaujinto varžymosi procedūros ir Kvietimų pateikimas vykdomi raštu, Preliminariosios sutarties BD numatyta tvarka.Užsakymai teikiami Šalių sutarimu nustatytomis priemonėmis:  *elektroninėje užsakymų sistemoje arba Sutarties SD Priede Nr. 1 nurodytu Tiekėjo elektroniniu paštu* ir laikomi gautais po 24 (dvidešimt keturių) valandų nuo Užsakymo išsiuntimo Tiekėjui.
   2. Prekių pristatymo tvarka ir terminai nustatyti Pirkimo sąlygose ir patikslinti Sutartyje. Pirkėjas Kvietime neturi teisės keisti Techninėje specifikacijoje nustatytų pristatymo terminų ir tvarkos, išskyrus atvejus, jei terminai trumpinami ar Techninėje specifikacijoje aiškiai numatyta galimybė tikslinti terminą iš pateikto intervalo ar tikslinti tvarką iš leidžiamų pasirinkimų ar terminas nurodytas Techninės specifikacijos B dalyje. Jei Pirkėjas Prekes atsiima Prekių buvimo vietoje, Pirkėjas tai pažymi Kvietime. Prekių techninės charakteristikos gali būti tikslinamos Kvietime, jei Techninėje specifikacijoje tokios sąlygos nėra pažymėtos kaip esminės.
   3. Prekių pristatymo terminas pradedamas skaičiuoti nuo Sutarties įsigaliojimo dienos, jei atskiras Užsakymas neteikiamas, arba nuo Užsakyme nurodytos dienos. Sutarties įsigaliojimo momentas nurodytas Preliminariosios sutarties BD 12 Skyriuje.
   4. Prekių pristatymo galimos vietos nurodytos Techninės specifikacijos 4-oje dalyje. Konkreti užsakomų Prekių pristatymo vieta nurodoma Sutartyje.
   5. Ant pristatytų Prekių pakuotės turi būti nurodomi Tiekėjo kontaktinio asmens, atsakingo už Sutarties vykdymą, duomenys.
   6. Tiekėjas, įvykdęs Preliminariosios sutarties SD ir Sutartyje numatytus įsipareigojimus, susijusius su tinkamos kokybės Prekių pristatymu ir su Prekių tiekimu bei Susijusių darbų, t. y. diegimo įvykdymu, turi pateikti Pirkėjui Aktą pasirašymui. Jei Pirkėjas Prekes atsiima Prekių buvimo vietoje, Aktas ar kitas lygiavertis dokumentas pasirašomas Prekių perdavimo metu arba pateikiamas Pirkėjui per 5 (penkias) darbo dienas nuo Prekių perdavimo momento. Visais atvejai Prekės laikomos priimtomis Pirkėjo tik Pirkėjui pasirašius Aktą.
   7. Kartu su Prekėmis turi būti pristatomi dokumentai, nurodyti Techninėje specifikacijoje ir Kvietime. Prekės laikomos nepristatytomis, jei Tiekėjas nepateikia Techninėje specifikacijoje ar (ir) šiame punkte nurodytų dokumentų. Už numatytų dokumentų nepateikimą nurodytais terminais Tiekėjui taikomos Preliminariosios sutarties SD 5.8. punkte nustatyto dydžio netesybos.
   8. Už vėlavimą pristatyti Prekes per Preliminariosios sutarties SD 5.2. nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną.
2. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**
   1. Preliminarioji sutartis iš Tiekėjo pusės vykdoma jungtinės veiklos pagrindu*:* NE.
   2. Tiekėjas Preliminariajai sutarčiai vykdyti, įskaitant dėl atitikimo kvalifikacijai, pasitelkė ūkio subjektus ir (ar) specialistus: NE.
   3. Tiekėjas Preliminariajai sutarčiai vykdyti turi teisę pasitelkti Subtiekėjus tik tai Preliminariosios sutarties daliai, kurią nurodė Pasiūlyme. Tiekėjas Pasiūlyme nurodė Preliminariosios sutarties dalį, kuriai bus pasitelkiami Subtiekėjai arba nurodė konkrečius Subtiekėjus: NE.
3. **PRELIMINARIOSIOS SUTARTIES, SUTARTIES ĮSIGALIOJIMAS IR GALIOJIMAS, SUTARTIES SUDARYMO TVARKA** 
   1. Preliminarioji sutartis įsigalioja nuo abipusio Sutarties pasirašymo dienos ir galioja iki visiško Šalių įsipareigojimų pagal šią Sutartį įvykdymo, bet ne ilgiau kaip 50 (penkiasdešimt) mėnesių, t. y. 48 (keturiasdešimt aštuoni) mėnesiai yra Prekių tiekimo laikotarpis ir 2 (du) mėnesiai - galutiniam atsiskaitymui tarp Šalių už tinkamai pristatytas Prekes ir pritaikytas sankcijas
   2. Pagal Preliminariąją sutartį sudaryta rašytinė Sutartis įsigalioja Sutarties pasirašymo dieną ir galioja iki visiško Šalių įsipareigojimų pagal Sutartį įvykdymo.
   3. Žodinė sutartis įsigalioja nuo Pirkėjo Tiekėjui Kvietimo patvirtinimo pateikimo dienos, bet ne vėliau kaip per 24 (dvidešimt keturias) valandas nuo Kvietimo patvirtinimo išsiuntimo Tiekėjui momento.
   4. Garantiniai Tiekėjo įsipareigojimai galioja visą Prekių Garantinį laikotarpį, įskaitant trūkumų šalinimo terminus ir sankcijas už jų nepašalinimą laiku, neatsižvelgiant į tai ar Preliminarioji sutartis galioja ar pasibaigė.
4. **PRIEDAI**

8.1. Kiekvienas šios Preliminariosios sutarties priedas yra neatskiriama jos dalis. Visi Preliminariosios sutarties galiojimo laikotarpiu pasirašyti Šalių susitarimai, siunčiami dokumentai, pranešimai, patvirtinimai, Kvietimai, Užsakymai, Sutartys, Atnaujinti pasiūlymai laikomi neatskiriama Preliminariosios sutarties dalimi.

8.2. Preliminariosios sutarties pasirašymo metu pridedami šie Preliminariosios sutarties priedai:

8.2.1. Priedas Nr. 1 – Šalių kontaktai.

8.2.2. Priedas Nr. 2 – Prekių sąrašai, įkainiai.

8.2.3. Priedas Nr. 3 – Techninė specifikacija.

8.2.4. Priedas Nr. 4 – Sutartis (šablonas).

8.2.5. Priedas Nr. 5 – Įkainių perskaičiavimo sąlygos.

8.2.8. Priedas Nr. 6 – Duomenų tvarkymo sutartis.

1. **ŠALIŲ REKVIZITAI**

|  |  |
| --- | --- |
| **Tiekėjas**  **UAB "NBCS"**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **UAB „Ignitis grupės paslaugų centras“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

|  |  |
| --- | --- |
| **Tiekėjas**  **Uždaroji akcinė bendrovė "BLUE BRIDGE"**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **UAB „Ignitis grupės paslaugų centras“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

|  |  |
| --- | --- |
| **Tiekėjas**  **UAB "Proact Lietuva"**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **UAB „Ignitis grupės paslaugų centras“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

|  |  |
| --- | --- |
| **Tiekėjas**  **UAB "REO Investment"**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **UAB „Ignitis grupės paslaugų centras“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 2

Prie Preliminariosios sutarties SD Nr. \_\_\_\_\_

**PREKIŲ SĄRAŠAI, ĮKAINIAI**

**I Pirkimo objekto dalis – Serveriai:**

**UAB "NBCS":**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vienetas** | **1 mato vnt. įkainis EUR be PVM** |
| **1.** | Serveris | 1 prekė su jos priklausiniais | 10.405,00 |

**Uždaroji akcinė bendrovė "BLUE BRIDGE":**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vienetas** | **1 mato vnt. įkainis EUR be PVM** |
| **1.** | Serveris | 1 prekė su jos priklausiniais | 10.665,00 |

**Uždaroji akcinė bendrovė UAB "Proact Lietuva":**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vienetas** | **1 mato vnt. įkainis EUR be PVM** |
| **1.** | Serveris | 1 prekė su jos priklausiniais | 10.699,00 |

**UAB "REO Investment":**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vienetas** | **1 mato vnt. įkainis EUR be PVM** |
| **1.** | Serveris | 1 prekė su jos priklausiniais | 11.560,00 |

Priedas Nr. 5

Prie Preliminariosios sutarties SD Nr. \_\_\_\_\_

**Įkainių perskaičiavimo sąlygos**

Įkainiai Sutarties galiojimo laikotarpiu bus perskaičiuojami(a) tokiomis sąlygomis:

1. Įkainiai perskaičiuojami, jei Sutartis vykdoma ilgiau nei 24 (dvidešimt keturis) mėnesius. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo.
2. Įkainiai Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą per 12 (dvylikos) mėnesių laikotarpį.
3. Perskaičiavimas atliekamas nustatytu periodiškumu, praėjus 12 (dvylikai) mėnesių nuo Sutarties įsigaliojimo (perskaičiavimas atliekamas bet kurią 12 (dvylikto) mėnesio dieną) arba praėjus 12 (dvylikai) mėnesių (perskaičiavimas atliekamas bet kurią 12 (dvylikto) mėnesio dieną) nuo paskutinio perskaičiavimo dienos, esant toliau nustatytoms aplinkybėms:

3.1. jeigu pagal Lietuvos Respublikos statistikos departamento duomenis Lietuvos Respublikos Metinė infliacija pasiekia 7 ar daugiau procentų arba Metinė defliacija pasiekia -7 ar mažiau procentų ribą (duomenų šaltinis - <http://www.stat.gov.lt>);

3.2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Įkainius.

4. Įkainiai perskaičiuojami pagal žemiau pateiktą formulę:

  
Cpn – perskaičiuota (s) *Paslaugai(oms)/Prekei(ėms)* taikomas įkainis

Sn – Sutartyje numatyta (s) *Paslaugai(oms)/Prekei(ėms)* taikomas įkainis

I – infliacijos arba defliacijos dydis procentais;

image016- defliacijos atveju (-7), infliacijos atveju 7.

5. Perskaičiuoti Įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

6. Už Paslaugas/Prekes, užsakytas (-us) iki susitarimo dėl Įkainių perskaičiavimo pasirašymo dienos, Pirkėjas apmoka taikant iki tol galiojusias (-us) Įkainius, o už Paslaugas/Prekes, užsakytas (us) po susitarimo pasirašymo dienos, Tiekėjui bus apmokama taikant apskaičiuotus Įkainius po perskaičiavimo.